אוֹהֵב אָנֹכִי



	
	אוֹהֵב אָנֹכִי
	








אוֹהֵב אָנֹכִי ­– הֲתֵדְעוּ אֶת מָה אֲנִי אוֹהֵב?

אֶת דִּמְמַת הָעֶרֶב

וְאֶת חֲלוֹמוֹתָיו;

הַדְּמָמָה שֶׁלּוֹ הִיא כֹה שְׁלֵמָה,

חֲלוֹמוֹתָיו ­– הֲיוֹדְעִים אַתֵּמָה,

אוֹתָם הַחֲלוֹמוֹת הַקּוֹסְסִים בְּלִי הֶרֶף

אֶת לִבִּי הַכּוֹאֵב ­–

וְהוּא אוֹתָם אוֹהֵב?





אוֹהֵב אָנֹכִי ­– הֲתֵדְעוּ אֶת מָה אֲנִי אוֹהֵב?

אֶת שְׁמֵי הָעֹפֶרֶת,

בְּלִי חַרְסָם;

חֵן שֶׁל שִׁמָּמוֹן לָהֵמָּה,

עַנְנֵיהֶם ­– הֲיוֹדְעִים אַתֵּמָה,

אֶת סִמְלֵי הַקַּדְרוּת הָאֵלֶּה הָעוֹרְפִים אֶת אַרְסָם

אֶל לִבִּי הַכּוֹאֵב ­–

וְהוּא אוֹתָם אוֹהֵב?





אוֹהֵב אָנֹכִי ­– הֲתֵדְעוּ אֶת מָה אֲנִי אוֹהֵב?

לַעֲמֹד עַל גֶּדֶר בֵּית־עוֹלָם,



וּלְהַעֲלוֹת עַל שְׂפָתַי,

וְלִקְרֹא בְשֵׁם אֶת הַמַּלְאָךְ,

שֶׁבֵּינוֹת לַקְּבָרִים מִתְהַלֵּךְ ­–

וְלִשְׁאֹל: אֵלַי מָתַי תָּבוֹא, הַגִּידָה לִי מָתַי?











את הטקסט לעיל הפיקו מתנדבי פרויקט בן־יהודה באינטרנט.  הוא זמין תמיד בכתובת הבאה:https://benyehuda.org/read/46223